Source: http://docplayer.hu/17011843-Iv-fejezet-a-magyarsag-kozmuvelodesi-helyzete-nagy-romaniaban.html
Timestamp: 2017-11-21 19:35:10+00:00

Document:
IV. FEJEZET. A magyarság közmûvelõdési helyzete Nagy-Romániában - PDF
Download "IV. FEJEZET. A magyarság közmûvelõdési helyzete Nagy-Romániában"
1 IV. FEJEZET A magyarság közmûvelõdési helyzete Nagy-Romániában A román uralom alá került magyarság sajátos magyar közmûvelõdése érdekében Nagy- Románia egész fennállása alatt súlyos védekezõ küzdelemre kényszerült. A trianoni békeszerzõdés aláírása után a váltakozó román kormányok a magyar közmûvelõdés ügyével szemben mindenkor egységesen elutasító és rosszakaratú magatartást tanúsítottak. Ennek a védekezõ közmûvelõdési tevékenységnek sok bonyolult kérdése van. A román kormányok ugyanis külpolitikai szempontból burkoltan és különféle ürügyekbe fogózkodva igyekeztek a magyar közmûvelõdés visszaszorítására. Ilyenformán mind az iskolakérdésekben, mind pedig az iskolán kívüli közmûvelõdési intézmények tekintetében sok ellentmondó nyilatkozat és intézkedés történt. Éppen ezért, a romániai magyarság közmûvelõdési helyzete sokszor nehezen áttekinthetõ, s e közmûvelõdési fejlõdés megrajzolása sok nehézségekbe ütközik. Mindazonáltal határozottan felismerhetõk az alapelvek és a gyakorlat világos útmutatásának segítségével mégis csak megrajzolhatjuk az 1919-ben román uralom alá került magyarság húsz éves közmûvelõdési küzdelmeinek menetét és történetét. Az elemi oktatásügy Amint láttuk, a kiegyezés korában a magyar állam közmûvelõdési politikájának vezetõi az ország közoktatásügyében döntõ szerepet biztosítottak a felekezeti iskoláknak, mind a magyar, mind a nem magyar tannyelvû oktatásban. Az 1919-es megszállással román uralom alá került egykori területeken az összes iskolák 72%-a felekezeti és községi jellegû volt, és csak 28% volt állami iskola. Tannyelv tekintetében ezeken a területeken amelyeket ezentúl a rövidség kedvéért egyszerûen erdélyinek fogunk nevezni az összes iskolák 44,7%-a román tannyelvû, 48,4%-a pedig magyar tannyelvû volt.1 A románság és magyarság számarányához képest tehát az iskolák tannyelvében a románok mintegy 9%-al voltak hátrányban, a magyarok pedig mintegy 17%-al elõnyben. Más szóval mintegy 800 faluban volt magyar tannyelvû oktatás, a többi falvakban pedig mind a lakosság anyanyelvén tanítottak. Mintegy 600 magyar községben csak állami jellegû népiskola volt. A román uralom elején tehát természetes volt, hogy a román többségû falvakban az állami iskolák tannyelve azonnal román legyen. Viszont a román uralom elsõ korszakában hangsúlyozott alapelvek szerint ugyancsak természetesnek lehet tartani azt, hogy a magyar többségû falvakban magyar tannyelvû legyen az elemi oktatás. Valóban, a magyar közmûvelõdés jövõje szempontjából a román uralom elején bíztató ígéretek hangzottak el. Az elsõ legfontosabb ígéret az december 1-i határozatok 3. szakaszának 1. pontjában volt. Ebben az egykor magyar uralom alatt élõ románság vezetõi kinyilvánították, hogy minden népnek joga van a maga neveléséhez [...] saját anyanyelvén [...] saját kebelébõl választott egyének által. Ebben az ígéretben lefektetett alapelv érvényesül Goldiº Vazul december 29-én kelt 1. számú körrendeletében. Goldiº, mint a nagyszebeni Kormányzó Tanács közoktatásügyi szakosztályának fõnöke, fenti rendeletében tudatta a magyar egyházak vezetõivel, hogy az 351
2 immár Romániával egyesült területek e hatóságainak mindennemû egyházi, iskolai és közmûvelõdési ügyében való kapcsolata megszûnik a budapesti magyar köztársasági kormánnyal és a magyarországi hatóságokkal. Ezért felkérte az egyházak vezetõit, hogy iskolai ügyekben ezentúl a Kormányzó Tanács kultusz- és közoktatásügyi osztályához forduljanak. El vagyunk határozva állapította meg alapelvként Goldiº ezen ügyek legmesszebbmenõ demokratikus és liberális szellemben való vezetésére, miként az a gyulafehérvári nemzetgyûlés határozataiból is folyik. A gyulafehérvári határozatok fent idézett ígérete és gyakorlati megvalósítása megegyezett a Romániához csatolt területek román tanítóinak és tanárainak véleményével. E tanítók és tanárok együttes értekezlete december 2-án és január 20-án Nagyszebenben tartott újabb összejövetelen határozta meg a román közmûvelõdési politika alapelveit.2 Mint a fentiekbõl megállapítható, ezek az alapelvek valóban szabadelvûek és demokratikusak voltak. Ha tehát ezek az alapelvek a gyakorlatban is megvalósulnak, akkor az erdélyi magyarságnak nem volt mit félnie közmûvelõdése jövõjére vonatkozólag. A Kormányzó Tanács korszakában a gyulafehérvári határozatok szelleme a legtöbb iskolai kérdésben ténylegesen is érvényesült. Goldiºt a közoktatásügyi osztály élén nemsokára Braniºte Valér váltotta fel. Braniºte nyíltan kijelentette, hogy a kormányzat a magyar lakosság közmûvelõdési igényeit a magyar felekezeti iskolák útján akarja kielégíteni. Ennek megfelelõen /1919 számú rendeletével elvileg hozzájárult ahhoz, hogy a magyar egyházak a szükséghez képest új iskolákat létesítsenek, és ahol nélkülözhetõ állami iskolai helyiségek és felszerelések találhatók, azok átengedtessenek a felekezetek iskolai céljaira. Ennek a rendeletnek a magyar egyházak nagyon örültek. Ugyanis a Kormányzó Tanács elvileg kimondotta, hogy a községi és királyi katonai iskolák ezentúl állami iskoláknak tekintetnek, amelyeknek tannyelve általában román. Kivételesen vagy átmenetileg itt-ott megengedhetõ a magyar tannyelv is, de csak bizonyos idõre. A magyar tanulóifjúság és a tanítók tehát az egyházakra voltak utalva, közmûvelõdési igényeik és elhelyezkedésük felmerült kérdéseinek megoldása tekintetében. Az új helyzetben az egyházak elhatározták, hogy mindenütt ismét felállítják az elemi felekezeti iskolákat, ahol a kiegyezés korában iskoláik fenntartásáról lemondottak, de az iskolák tulajdonjogát fenntartották maguknak. Braniºte fenti rendelete alapján lehetséges volt az iskolaépületeknek az új felekezeti iskolák érdekében való felhasználása. Mint annak idején láttuk, több mint 200 iskoláról volt szó, mert a reformátusok a kiegyezés korában 170, az unitáriusok pedig 38 ilyen iskolaépületet adtak át a magyar államnak bérbe, illetve használatra. Tulajdonjogukat azonban akkor is határozottan legtöbbször egyenesen magánjogi szerzõdésben fenntartották maguknak. Braniºte megértõ felfogása azonban nemsokára módosult. Ez iskolaépületek használatát az 1919/20-as iskolai tanévben már nem engedte meg és az épületeket román állami tulajdonjognak tekintette. Ezzel az 1919/20-as iskolai évben megkezdõdtek a felekezeti iskolák nehézségei. Ebben az évben már lényegesen több iskola mûködött, mint 1918-ban. A Kormányzó Tanács fentebb idézett rendelete alapján a reformátusok meglévõ 322 elemi iskolájukhoz további 319-et, az unitáriusok 26 elemi iskolájukhoz 23-at szerveztek. A magyar egyházak tehát gyakorlatilag érvényesítették a Kormányzó Tanács megértõ ígéretét és engedélyét. A Kormányzó Tanács szabadelvû közmûvelõdési politikáját még megerõsíteni látszottak az december 9-én kötött, úgynevezett kisebbségi szerzõdés egyes pontjai is. E szerzõdés 9., 10. és 11. cikke biztosította a magyar nemzetiségi román állampolgárok számára saját nyelvû iskolák és nevelõ intézetek felállítását és azokban saját nyelvük szabad használatát. A 11. cikkben Románia 352
3 külön hozzájárult ahhoz, hogy az erdélyi székelyeknek tanügyi kérdésekben helyi önkormányzatuk legyen. Az erdélyi magyarságnak tehát minden oka megvolt arra, hogy az 1920-as év felé nagyobb reményekkel nézzen. Egyrészt, mert a közeli békekötés hivatva volt az eddigi átmeneti állapot megszüntetésére, másrészt pedig mind a gyulafehérvári határozatok és azoknak a közmûvelõdési politikában érvényesített gyakorlata, mind pedig a kisebbségi szerzõdés vonatkozó pontjai azt a reményt erõsítették meg, hogy a román uralom alá került magyarság közmûvelõdése nem fog nehézségekbe ütközni. E reménység akkor valamennyi magyar egyház vezetõinél és általában a magyar közvéleményben megtalálható volt. Ám az 1920-as esztendõ a magyar közmûvelõdés ügyében döntõ jelentõségû változásokat hozott. Elõször is a nagyszebeni Kormányzó Tanácsot a bukaresti román kormány feloszlatta és megszüntette. Másodszor pedig az a folyamat, amelynek eredménye a román állami iskolák szaporítása és a felekezeti iskolák számának csökkenése, illetõleg az egész felekezeti iskolaügy visszaszorítása volt. A bukaresti román kormányzatnak eleitõl fogva más alapelvei voltak a közoktatásügyre vonatkozólag. Ezek az alapelvek elsõsorban az állami iskolák szaporítását kívánták és a magyar felekezeti iskolák jövõjére nézve kedvezõtlenek voltak. Valóban 1920-tól kezdve a bukaresti román kormányok mindent megtettek a magyar felekezeti iskolák számának csökkentésére és a magyar oktatásügy elnyomorítására. Idõközben az erdélyi románok egyes vezetõi is szembefordultak mind a gyulafehérvári határozatok szellemével, mind a Kormányzó Tanács gyakorlatával. A szembefordulás legfõképpen a magyar közmûvelõdés központjában álló magyar felekezeti iskolák ügyében történt. A kolozsvári román egyetem egyik tanára a Patria címû kolozsvári román napilapban hangoztatta, hogy a magyar állam elnyomta a nem magyar nemzetek kultúráját és ezért a magyarságnak várnia kell közmûvelõdési fejlõdésében egészen addig, amíg a románság utol nem éri.3 E tétel gyakorlati érvényesítése azt jelentette, hogy a román kormányzatnak olyan intézkedésekre van szüksége, amelyek a magyar közmûvelõdés fejlõdését akadályozzák. E követelés hangoztatása után nemsokára nyilvánosan jelentkeztek azok a célkitûzések is, amelyek a nem román lakosság elrománosítására vonatkoztak. Az 1919/20 iskolai év befejezése egyúttal a gyulafehérvári szellem érvényesülésének végét is jelentette októberében már a kolozsvári Patria is hangoztatta a román asszimilálás iskolai célkitûzéseit. Az új iskolai évnek még az a nehéz feladata is van, hogy bátran és erõteljesen hozzá kell fogni a népünk számára életfontosságú nagy kérdések megoldásához. Nevezetesen: azok a heterogén elemek, amelyek Nagy-Románia területének annyi részét beszegélyezik, a nemzeti érzés, gondolkodás és beszéd egységes tömegébe asszimilálandók. 4 E célkitûzés gyakorlati megvalósítása ugyancsak nem sok jót ígért a magyar felekezeti iskolák számára. A magyar felekezeti iskolák elsõ legnagyobb nehézsége az anyagi nehézség volt. Mint láttuk, a kiegyezés korában az elemi iskolákat az egyházak részint saját erejükbõl, részint államsegélybõl tartották fenn. A magyar és román iskolák fenntartása egyformán fõleg az államsegélybõl történt. Mint láttuk, a román egyházak elemi iskoláinak legnagyobb része államsegélyes iskola volt, amelynek fenntartásához a hívek csak egészen kis mértékben járultak hozzá. A magyar iskolák ugyancsak mindvégig élvezték a magyar államsegélyt ban úgy látszott, mintha a román kormány is átvenné a magyar állam e hagyományát. Az Averescu-kormány ugyanis ekkor 20 millió lejt engedélyezett a felekezeti iskolák segélyezésére, amibõl a régi magyar felekezeti középiskolák részesültek. Az 1918 után létesített új felekezeti iskolák és az elemi iskolák nem kaptak segélyt. Az egyházak ekkori gazdasági 353
4 helyzetébõl nyilvánvaló volt, hogy ha a román állam a magyar állam egykori államsegélyezõ politikáját nem folytatja, akkor a magyar egyházak felekezeti iskoláinak fenntartása a legnagyobb nehézségekbe ütközik. Annál is inkább, mivel a magyar egyházak most már saját anyagi erejükbõl sem tarthatták volna fenn iskoláikat, hiszen mint láttuk, a földreform címén birtokaik legnagyobb részét kisajátították. Már az Averescu-kormány alatt megindult a felekezeti iskolák államosítására irányuló célkitûzés megvalósítása. Negulescu közoktatásügyi miniszter eleinte az erdélyi román felekezeti iskolákat vette célba. A román egyházak vezetõi az elsõ kísérleteket méltatlankodva utasították vissza. Ekkor Negulescu az anyagi fegyvert használta fel és visszautasította a román felekezeti iskolák segélyezésére vonatkozó kérést. A román felekezeti iskolák tanítói erre nagygyûlést hívtak össze és határozatot hoztak, melyben a felekezeti iskolák államosítását kérték. Az államosítás kérdését november 3-án román minisztertanács vitatta meg. Goga kultuszminiszter elõterjesztésére egy bizottság kiküldetését határozták el. A bizottságnak az államosításra vonatkozó törvényjavaslatot kellett elõterjesztenie. Az elõterjesztett javaslat szolgált késõbb a román felekezeti iskolák államosítására, amely már Anghelescu minisztersége alatt történt meg. A román felekezeti iskolák államosítása után nemsokára megkezdõdött a magyar felekezeti iskolák számának csökkentése. Igen sok magyar iskola van Erdélyben állapította meg a kérdéssel kapcsolatban Prie Octavian, aki pontosan megrajzolta a román iskolapolitika útját. Az egykori államtitkár fenti címen közölt sorozatos cikkeiben a közoktatás államosítása mellett tört lándzsát. Az államnak szerinte meg kell nehezítenie a felekezeti iskolák fenntartását. Ezt legkönnyebben az államsegély megtagadásával teheti meg. Ha a magyar felekezeti iskolák nem kapnak államsegélyt, akkor csak ott fognak megmaradni, ahol a magyarság többségben van. Azokban a falvakban, ahol a magyarok kisebbségben vannak, iskolájuk fenntartásához nem lesz meg a szükséges anyagi erejük. Így a magyar iskolák lassanként elsorvadnak, s helyüket román állami iskolák foglalják el.5 Valóban az államsegély megtagadása következtében nagyon sok magyar felekezeti iskola megszûnt. Ám az anyagi okok miatt megszûnt iskolák számával a románok nem voltak megelégedve. Ekkor Anghelescu, a liberális párt késõbb annyira hírhedtté lett közoktatásügyi minisztere különféle rendeletekkel megindította azt a folyamatot, amelynek célja a magyar felekezeti iskolák számának további csökkentése volt. Egyrészt a tanulók létszámát csökkentette, midõn elrendelte, hogy a felekezeti iskolákban más vallású és nemzetiségû tanuló nem vehetõ fel. Másrészt a tanítók helyzetének súlyosbításával, az iskola felszerelésére és az iskolaépületek megfelelõ voltára vonatkozó törvényes rendelkezések túl szigorú alkalmazásával sok iskolát sikerült bezáratnia. Ahol semmiféle törvényes jogcím nem akadt, ott egyszerûen minden indoklás nélkül rendelte el az iskolák bezárását. Ilyenformán 1923-ban és 1924-ben a magyar felekezeti iskolák százai zárultak be. Girolton, Nagysomkúton, Sárdon, Borbátvízen, Cegén, Lisznyón, Mezõújlakon, Szamosardón stb. mintegy 30 helységben a református iskolát azért zárták be, mert a tanulók száma csekély volt. Mindenki tudta, hogy ez a helyzet azért állott elõ, mert e községekben a tanulókat erõszakkal a román állami iskolákba kényszerítették. Viszont az aranyoscsopolyáni iskolát azért zárták be, mert annak igen sok tanulója volt, s az iskolahelység szûknek bizonyult. Tusnádon a római katolikus iskola azért nem kapta meg a további mûködési engedélyt, mert épülete eredetileg a községtõl bérelt ház volt. A sáromberki, brádi, magyarzsombori, válaszúti, patai, zsibói iskolákat minden indoklás nélkül alkalmatlannak találták. Kisilyén az iskola felszerelésének hiányos volta miatt jött a bezáró rendelet. A csíkszentmiklósi, borzsovai iskolákat azért zárták be, mert a tanítókat románellenes irreden- 354
5 tizmussal vádolták. Az egerháti és radákszinjei iskolákat azért, mert pap tanított bennük. A marosújvári, baróti és dicsõszentmártoni iskolák bezárási rendeletét azzal indokolták, hogy fiúk és lányok együttesen tanultak benne. Az Erdélyi Református Egyházkerület Igazgató Tanácsának az 1923-as évrõl készült tanügyi jelentése szerint sok iskolabezárás éppen a nyári szünidõben és az új tanév kezdetén fordult elõ. Az 1923-ban elrendelt ilyenfajta bezárásokat a kormány nem is indokolta. 15 Háromszék megyei iskolát a következõ rendelkezéssel zártak be: Tisztelettel értesítjük, hogy a miniszter úr /1923 számú rendeletével intézkedett, hogy azonnal bezárassanak a következõ községekben lévõ felekezeti iskolák: Eresztevény, Maksa, Dálnok, Kovászna, Páké, Barátos, Cófalva, Bita, Sepsiszentgyörgy, Réty. Az egyházközségeknek pedig iskolafenntartó joga fenti községekben elvetessék. Mivel a községek a színmagyar Székelyföldön voltak, a hivatalos egyházi fórum fenti jelentéséhez hozzáteszi: Világosan kitûnik a rendeletbõl a tanügyi kormánynak, különösen színtiszta magyar vidékeken felekezeti iskoláink elnémítása, megsemmisítése iránti törekvése. De nemcsak a Háromszék megyei, hanem más vidékek tiszta magyar községei is iskolai téren hasonló helyzetbe jutottak. A jelentés külön kiemelte a türei iskola esetét. Ezt az iskolát a közoktatásügyi kormány kolozsvári államtitkársága /921 számú rendeletében elismerte és mûködését engedélyezte. Azonosan a községben lévõ és a református egyház tulajdonát képezõ iskolahelyiséget a román állami iskola számára lefoglalták. Emiatt az egyház a felekezeti iskolát 1921/22-ben kénytelen volt szüneteltetni, amíg a közigazgatósági hatóságoktól kapott építési engedély alapján új épületét felépítette és iskolai célokra berendezte. Az egyház elöljárósága az építkezés befejezése után a felekezeti iskolát meg akarta nyitni, de az államhatalom az iskola mûködését lehetetlenné tette. Fõszolgabíró, revizor, prefektus egyöntetûen léptek fel ellene, s az eredmény az lett, hogy az iskola mûködése még mai napig is szünetel. 6 Rátonban az iskola azért szûnt meg, mert az iskolaépületet a telekkel együtt elvették. Varsolcon a járási fõszolgabíró a prefektus írásbeli utasítására a felekezeti iskola egyik tantermét községi iroda részére lefoglalta. Alsócsernátonban a tanító házát a csendõrség számára rekvirálták el. De az is elõfordult, hogy a magyar felekezeti iskola helyiségét táncterem céljára vették el. Majláth Gusztáv, az erdélyi római katolikus egyházmegye püspöke, szeptember 26-án a csíki római katolikus iskolák ügyében szám alatt rendeletet kapott. A rendeletben a miniszter az egyház kötelességévé tette, hogy Kászonújfaluban, Csicsón, Szentdomokoson, Mádéfalván és Tölgyesrecefalván új iskolaépületet emeljen. Elrendelte a tapolcai, ditrói, csicsói és kászonújfalusi tanítók nyugdíjazását, ugyanakkor pedig a püspöknek megparancsolta, hogy az államnak adja át a karcfalvi, csicsói, somlyói, csomaházi, szentimrei, szentgyörgyi, szentmártoni, szentsimoni, nagykászoni, csatószegi, szárhegyi és hodosi iskolákat.7 A Háromszék megyei iskolák esetéhez hasonlóan, Anghelescu e csíki iskoláknál sem tartotta szükségesnek az államosítás indoklását. Ezzel szemben Cófalva, Háromszék megyei református egyházközség presbitériuma január 13-án kapott 1165 számú tanfelügyelõi rendeletben arról értesült, hogy a tankerületi fõigazgató elrendelte az iskola bezárását, mivel a kívánalmaknak nem felel meg. Sok más esetben késõbb a román kormány az angolszász egyházi bizottságok által elõterjesztett panaszokra válaszolva az iskolabezárást azzal indokolta, hogy a felekezeti iskola felesleges volt, mivel az állam magyar tagozatú iskolát tart fenn. Az indoklás tehát teljesen mindegy volt, mert a cél mindig a magyar felekezeti iskola bezárására irányult. Anghelescu híres 1924/25. évi törvényei alapján további magyar iskolákat zárattak be. Késõbb, midõn a román liberális kormányt más kormányok váltották fel, az iskolabezárások ritkábban fordultak elõ. Ekkor inkább a meglévõk mûködését akadályozták és az új iskolák felállítása iránti kéréseket utasították vissza tól 1937-ig Anghelescu második miniszter- 355
6 ségének idején a magyar felekezeti iskolák száma ismét csökkent. Anghelescu közegei ekkor még nagyobb buzgalommal feküdtek rá a magyar iskolákra és különféle címeken ismét sokat bezárattak közülük. Legfeltûnõbb volt a gelencei (Háromszék megye) római katolikus elemi iskola bezárásának története. Ezt az iskolát annak idején olyan telken építették, melyek haszonélvezeti jogát a politikai község a katolikus egyházközségnek katolikus iskola céljára örök idõkre átengedte. Az épületben 3 tanterem, díszterem, tanítói lakás és különféle mellékhelyiségek voltak. Az iskolát a római katolikus egyházközség mindig saját költségén tartotta fenn. A kifogástalan termekben 280 római katolikus vallású tanuló tanult. Ám Háromszék megye román prefektusa 1934-ben arra a meggyõzõdésre jutott, hogy a község lakossága román eredetû, s ezért sürgõsen meg kell kezdeni a vissza-románosításukra irányuló tevékenységet. Ekkor megindult a katolikus iskola bezárására törekvõ hatósági összefogás. A járási orvos egy bizottság élén megjelent a községben és megállapította, hogy az iskolaépület egészségtelen, amiért be kell zárni. Az ajtót mindjárt le is pecsételte. Az iskola vezetõsége és az egyház képviselõi egyaránt tiltakoztak a képtelen megállapítás ellen. Ezért új bizottság szállott ki, amely szintén kifogásokat talált. Ekkor a tanfelügyelõ az iskola bezáratását indítványozta, egészségügyi kifogásokról azonban jelentésében nem tett említést. A késõbbi kiszállott vármegyei fõorvos hivatalosan is megállapította, hogy az iskola ellen egészségi szempontból semmiféle kifogás nem emelhetõ. Ennek ellenére az iskolát bezárták. A vezetõk a törvénytelen bezárást megfellebbezték, s következõ iskolai év elején a katolikus tanítók megkezdték a beíratásokat. Ekkor a csendõrök a tanítót kiparancsolták az iskolából, s a katolikus fõtanfelügyelõ ellen a román ügyészség bûnvádi eljárást indított az iskolára helyezett pecsétek megsértése miatt. A román bíróság a fõtanfelügyelõt felmentette. A román telekkönyvi hatóság az iskola telkének haszonélvezeti joga ügyében pert indított és a haszonélvezeti jog törlését kérte. Mielõtt a per ítéletre kerülhetett volna, a román prefektus rendeletet adott az iskola lebontására. 10 nap múlva, a lejt érõ iskolaépületet lerombolták, s anyagát, valamint az iskola berendezését lejért eladták. 79 padot a helybeli román állami iskola vett meg saját tanulói számára. Az esetet a római katolikus egyházmegyei tanács ülésén Gyárfás Elemér, a román szenátus tagja bírálta, és kijelentette, hogy sajnos nem elszigetelt esetrõl van szó. Ezzel kapcsolatban az egyházmegyei közgyûlés mélységes fájdalommal és megdöbbenéssel értesült egyes alantas hatósági személyek tekintélyromboló, közrendet veszélyeztetõ és törvényt sértõ túlkapásairól, melynek nyilvánvaló célja a hitvallásos elemi iskolák lassú elsorvasztása ban és 1937-ben sok székelyföldi iskolát zártak be teljesen törvénytelen, nyilvánvalóan mondvacsinált jogcímeken. A nyomáti (Maros megye) unitárius iskolát 1938-ban számú rendelettel egyszerûen azért zárták be, mert az állammal szemben nem megfelelõ magatartást tanusított. A nem megfelelõ magatartás vádja egy érdekes esettel volt kapcsolatban. A nyomáti iskolának ugyanis nem volt nyilvánossági joga, s ezért év végén a román törvény szerint kötelezõ vizsgán Bãrbulescu Virgil helybeli román iskolai tanító vizsgáztatott. A vizsgán Puia Eronim román tanfelügyelõ is jelen volt. A vizsgálat után kijelentették, hogy 5 tanuló megbukott. Az unitárius iskola vezetõsége ezt tudomásul vette. Ámde másfél hónap múlva a vizsgáztató román közegek új jelentést adtak ki, mely szerint másfél hónappal azelõtt kiadott megállapításukkal ellentétben nem 5, hanem 18 tanuló bukott meg. A községben mindenki tudta, hogy ennek az eljárásnak a célja a felekezeti iskola elnéptelenítése. Ezért az unitárius iskola igazgatósága a késõbbi idõpontban bukottaknak nyilvánított tanulókat beírta a következõ osztályba, miután a második eredménykihirdetést törvénytelennek tekintette. Emiatt jött az iskola bezárására vonatkozó fenti rendelet. 356
7 Az ismertetett kormányintézkedések a magyar felekezeti iskolák számát csakhamar tetemesen megapasztották. Így az 1920 végén meglévõ 1184 magyar felekezeti iskola 1928-ban már 818-ra csökkent, s a további években is fokozatos volt számuk apadása. A színmagyar lakosságú Udvarhely vármegyében az esperesi jelentések szerint az 1919/20-es tanévben még 39 iskola volt, 1928-ban pedig már csak 15, ami azt jelenti, hogy a 8 év alatti veszteség 61,6%-os volt. A székely megyék területén az iskolák létszámcsökkenése messze felülmúlta más vidékek iskoláinak apadását. Az egész Székelyföldet egységben nézve a református iskolák száma 1922-tõl 1937-ig 153-ról 101-re, a katolikusoké 128-ról 92-re csökkent. Az unitárius egyház 45 iskolája közül 21 szûnt meg. Hozzávetõleges számítás szerint a román uralom alatt közel 600 magyar felekezeti iskolát zártak be. A tanulók A magyar felekezeti iskolába járó tanulók létszáma az iskolák létszámához képest szintén évrõl évre csökkent. A létszámcsökkenés oka ugyancsak a román közoktatási hatóságok által hozott intézkedésekben rejlett tõl 1924-ig a rendeletekben, 1924-tõl pedig a megszavazott elemi oktatásról szóló törvény, illetõleg az 1925-ös magánoktatási törvény intézkedéseiben érvényesített alapelveknek megfelelõen a magyar gyermekek számára Románia területén a tanszabadság megszûnt. A magyar iskolákban csak e román törvényes intézkedések erõs korlátai között lehetett növendékeket felvenni. Anghelescu közoktatásügyi miniszter már az 1924-es elemi iskolai törvény megszavazása elõtt rendeletekkel biztosította azon célkitûzését, hogy a magyar felekezeti iskolákba csak olyan tanulókat lehessen fölvenni, akiket a román hatóságok magyar eredetûnek tekintenek. Az elemi iskolai törvény 8. -a: Azok a román eredetû állampolgárok, akik anyanyelvüket elveszítették, kötelesek gyermekeiket román tannyelvû nyilvános vagy magániskolákban neveltetni. 9 E rendelkezés alapján a magyar tanulók ezreit és tízezreit kényszerítették kizárólagos román tannyelvû elemi iskolákba, s e tanulók számára a tanszabadság nem létezett. Mint csakhamar kiderült, a paragrafus rendelkezései hozzáértõ román tanerõ kezében mindig alkalmas eszköznek bizonyultak a felekezeti iskolák bezárására és a magyar tanulók román tannyelvû iskolákba való kényszerítésére. Mert a román eredet megállapítása a helybeli érdekelt román állami iskola igazgatójának hatáskörébe tartozott. Az elemi iskolai törvény 19. -a szerint azok a szülõk, akik gyermekeiket az állam által elismert magániskolákban akarták neveltetni, kötelesek voltak az állami iskoláknál beadott írásbeli nyilatkozattal az állami hatóság elõtt erre vonatkozó szándékukat bejelenteni. A gyakorlat szerint ez a bejelentés a valóságban azt jelentette, hogy az állami iskolai igazgatónak kellett megállapítani a gyermek faji eredetét. Ha tehát az állami iskolai igazgató a szóban forgó magyar gyermekek származását román szempontból gyanús hangzásúnak találta, akkor a kötelezõ nyilatkozat után nem adott a szülõknek olyan bizonylatot, mellyel ezek gyermekeiket felekezeti iskolába írathatták volna. E bizonylat, az úgynevezett dovadã megszerzése a román uralom alatt sokszor legyõzhetetlen nehézségekbe ütközött. A dovadã nélkül nem volt szabad a magyar gyermekeket magyar felekezeti iskolába beíratni, mert ha beíratták, akkor azokat az állami iskolai igazgató egyszerûen iskolakerülõknek minõsítette és a szülõket törvény szerint súlyos pénzbírság lefizetésére kötelezte. A magyar tanulók egyik legnagyobb félelme az egész román uralom alatt az volt, hogy az állami iskola igazgatója nem találja õket magyar származásúaknak és így az állami iskolákba kényszeríti õket. Ugyanis az állami iskolai hatóságok névelemzõ tevékenysége mindig az ottani állami iskola érdekeinek megfelelõen alakult. Ha arról volt szó, hogy az állami iskolának kevés a növendéke, avagy a tanfelügyelõ bizalmas utasítása szerint a felekezeti iskolát el kellett 357
8 népteleníteni, a magyar gyerekek legnagyobb része minden nyilvánvaló bizonyíték ellenére román etnikai származású lett. E névelemzést különösképpen a római katolikus vallású gyermekekkel szemben alkalmazták, de 1933 után a Székelyföldön általában más vallású gyermekekkel szemben is érvényesítették. Román eredetûeknek nyilvánították például a Borbát, Farkas, Kovács, Kádár, Beke, Molnár stb. családokat. A román eredetûeknek nyilvánított családok gyermekeit a felekezeti iskolába nem lehetett beíratni. Az érdekelt szülõk egy ideig bírói úton próbálták gyermekeik számára a tanszabadságot biztosítani, ezért adott esetben a bíróság által kívánták megállapíttatni magyar származásukat. Így cselekedett többek között Borcsa Gergely csíkszeredai római katolikus fõgimnáziumi tanár is.10 Borcsa tanár leánykáját Ghirca román tanfelügyelõ a felekezeti iskolából kitiltotta, mivel szerinte román származású volt. Az apja a közoktatásügyi miniszterhez fellebbezett, s ugyanakkor a miniszteri rendeletet a fellebbviteli bíróság elõtt perrel támadta meg. A perben hivatkozott 1700-ban kelt magyar nemesi levelére. A fellebbviteli bíróság Borcsának adott igazat, úgyszintén a Román Legfelsõbb Bíróság is.12 Azonban az elvi jelentõségû ítélet gyakorlatban nem jelentette a sérelmes névelemzés megszüntetését. Ha már a magyar tanulókat semmiféle indoklással nem lehetett román származásúnak minõsíteni, akkor a román állami iskolák igazgatói más eszközöket használtak fel a magyar gyermekeknek a felekezeti iskolából való kitiltására. Az elõírás szerint a szülõknek szeptember elseje és tizedike között kellett bejelenteniük azon szándékukat, hogy gyermekeiket felekezeti iskolába akarják járatni. Igen ám, de gyakran megtörtént az az elõre nem látott eset, hogy a jelentkezésre kitûzött idõben az állami iskola igazgatója nem volt otthon és nem ment haza, csak szeptember 11-én. Ilyenkor természetesen nem adhatott a jelentkezésrõl bizonylatot, s ennek hiányában a gyermekeket nem volt szabad felekezeti iskolába íratni. Máskor otthon volt, de különféle ürügyekkel visszautasította a szülõk nyilatkozatát. Megtörtént, hogy a jelentkezõ szülõtõl nem szóbeli, hanem románul írott nyilatkozatot kívánt. A szülõk persze nem tudtak románul írni. Akkor elmentek és valami ismerõsükkel megíratták a nyilatkozatot. Azonban elfelejtettek a nyilatkozatra bélyeget tenni. Márpedig, mint a református Igazgatótanács írta, 1934 óta a közoktatásügyi miniszter szám alatt a nyilatkozatot és a dovádát kérvény, illetõleg bizonyítványi bélyegkötelezettséggel sújtotta. A szülõk hát ismét eltávoztak és bélyeget vásároltak. Mire azonban visszatértek az iskolaigazgató úr bezárta az irodát, mert letelt a hivatalos óra. Ilyenformán a jelentkezés néha legnagyobb õszi dologidõben 4-5 napot vett igénybe, s névelemzés miatt sokszor mégsem vezetett eredményre, mert az állami iskola igazgatója megtagadta a bizonylat kiadását. A következõ évben a szülõk a már megszerzett tapasztalatok birtokában indultak neki a bejelentés nehéz munkájának. Elõre megírt és felbélyegzett román nyelvû nyilatkozatot vittek magukkal. Az igazgató azonban ilyenkor is találékony volt. Barátságosan elveszi a nyilatkozatot, de közben megkérdezi: ki írta azt meg románul? A szülõk naivan megmondják, hogy bizony a tiszteletes úr segített rajtuk. Erre az igazgató visszadobja az írást, s felhívja õket, hogy ott elõtte írják meg újból, mert e nélkül nem állítja ki a bizonylatot. Az ilyenformán kezelt szülõk sokszor otthagyták az állami iskolát, s zúgolódva eltávoztak, gyermekeiket pedig kénytelenek voltak állami iskolába íratni. A lelkészek ellen pedig ilyen szolgálatok miatt sokszor eljárást indítottak, mert az állami iskola ellen izgattak.12 A magyar iskolafenntartó egyházak vezetõi állandóan kérték a névelemzés megszüntetését és a tanszabadság biztosítását. Ámde kéréseik hosszú ideig teljesen eredménytelenek voltak. Mint láttuk, a bíróság néha igazat adott a szülõknek, de a gyakorlatban nem változott semmi. A gyermekek faji eredetét azután is a román hatóságok állapították meg; 1938-ban és 1939-ben 358
9 két olyan törvényes intézkedést hoztak, amely végrehajtás esetén alkalmas lett volna a tanszabadság biztosítására és a névelemzés megszüntetésére. A királyi parancsuralom által kiadott, már többször említett, úgynevezett kisebbségi statutum az augusztus 1-i minisztertanácsi napló 5. -a szerint a gyermek neveléséért törvényesen felelõs személyek (apa, anya, vagy gyám) egyedül jogosultak a gyermek etnikai hovatartozásának megállapítására, meglévén a lehetõségük arra, hogy azt felekezeti, állami vagy akármelyik más felekezet iskolájába írassák. 13 Ugyanezen statutum hatása alatt pontosan elõírták az állami iskolák igazgatóinak a bizonylat kiadására vonatkozó eljárását is. Egy tanfelügyelõséghez küldött rendelet szerint az iskolák igazgatói szeptember 1-10 között kötelesek voltak az iskolai irodában tartózkodni, hogy ott a nyilatkozatot átvehessék és a dovádát kiállíthassák. Az okmányok bélyegmentesek. Az iskolaigazgatók, illetve helyetteseik nem utasíthatják vissza a nyilatkozatok átvételét, ha a törvényes rendelkezésnek megfelelõek és a törvényes idõben adatnak be. 14 Az május 27-i, s a román hivatalos lap 121. számában közölt új elemi iskolai törvény az elõzõ törvénynek a román eredetû gyermekek román nyelvû iskolában való kötelezõ oktatására vonatkozó rendelkezését nem tartalmazta tõl tehát papíron végre megvalósult a tanszabadság a magyar gyermekek számára is. Sajnos a gyakorlatban a szabadság most sem érvényesült. Adott esetben ugyanis magukat magyar nemzetiségûeknek valló szülõk gyermekét román iskolába kényszerítették és midõn az érdekeltek e kényszer ellen a bíróságnál kerestek orvoslatot, a marosvásárhelyi román ítélõtábla június 5-én hozott 12/939. számú ítéletében a felperes gyermekének román tannyelvû iskolába való kényszerítését törvényesnek minõsítette.15 Így tehát hiába volt a kisebbségi statutum rendelkezése, a szülõknek az etnikai hovatartozás megállapítására vonatkozó jogáról, hiába hagyta ki az 1939-es elemi iskolai törvény az elõzõ törvénynek névelemzésre vonatkozó rendelkezését, a kérdésben kialakult másfél évtizedes gyakorlat semmit sem változott és a magyar gyermekek számára a tanszabadság Nagy-Románia utolsó éveiben sem volt meg. A magyar felekezeti iskolák tanulóinak száma a fent ismertetett eljárás következtében évrõl évre csökkent. Az aránylag legpontosabb református tanügyi jelentések adatai szerint 1920-ban református tanköteles gyermek közül , azaz több, mint 60% járt református felekezeti iskolába. 1930/35-ben közül , 1934/35-ben ból , 1936/37-ben bõl , 1937/38-ban bõl már csak és 1938/39-ben bõl tanuló járt református magyar iskolába. Az erdélyi katolikus tankötelesek száma 1938/39-ben volt, ebbõl azonban csak járt katolikus felekezeti iskolába.16 Az unitáriusoknál még nagyobb volt a felekezeti iskolából kiszorítottak száma. A magyar nemzetiségû tanköteleseket számba véve Nagy-Románia utolsó korszakában már csak a magyar gyermekek 20-25%-a járhatott magyar felekezeti iskolába. A többi gyermekeket a fenti erõszakos eljárással román állami iskolába kényszerítették. A magyar tanítók helyzete Amint 1919-ben az erdélyi területek román katonai megszállása megtörtént, a magyar tanítók helyzete gyökeresen megváltozott. Az egyházi szolgálatban lévõ tanítók állami fizetéskiegészítése elmaradt. Az egyházak nem tudták fizetésüket biztosítani, mivel az iskolák fenntartását szolgáló alapítványaik elértéktelenedtek, birtokaikat pedig földreform címén elvették. Így a tanítók megélhetése a lehetõ legnagyobb nehézségekbe ütközött. Ekkor a tanítók egy része engedett a helyzet kényszerítõ erejének és repatriált Magyarországra. Mások engedtek a román állami hatóságok csábító szavának és állami szolgálatba léptek. A megmaradtak vállalták a nélkülözést és az állandó zaklatás következményeit. 359
10 1922-tõl kezdve rendeletei különleges elõírásokkal is nehezítették létfenntartásukat. Anghelescu elvette a vasúti féljegykedvezményüket. Az állami nyugdíjigényüket nem ismerte el. Okleveleiket szintén nem ismerte el és elrendelte, hogy azokat egyenjogúsíttatni kell. Az egyenjogúsítás feltétele a román nyelvbõl, alkotmánytanból, Románia földrajzából és történelmébõl leteendõ sikeres vizsga volt. Ennek alapján a magyar tanítóknak már a román uralom negyedik esztendejében román nyelvû vizsgát kellett letenniük. A fenti rendelkezéseket még igazságtalanabb színben tüntette fel Anghelescu amaz eljárása, mellyel a más nemzetiségû tanítókra az elõbbi rendelkezéseket nem vonatkoztatta. A szász, román stb. nemzetiségû tanítóknak a magyar uralom alatt élvezett kedvezményeik továbbra is megmaradtak. Õk államsegélyt kaptak, vasúti féljegyük megmaradt, nyugdíjigényüket elismerték, a szászoknak csak román nyelvbõl kellett vizsgázniuk, oklevelük érvényessége sem szenvedett megszorítást. Ellenben a szászokra is vonatkozott Anghelescu amaz elõírása, hogy felekezeti iskolákhoz csak olyan tanerõk alkalmazhatók, akiknek megválasztásához a miniszter elõzetesen hozzájárult. Az 1925 decemberében megszavazott úgynevezett magánoktatási törvény mindezeket az intézkedéseket most már törvényes formában állandósította. Ez a törvény a tanítók helyzetét véglegesen meghatározta. A törvény elõírásai szerint a felekezeti iskolák tanítóinak csak a minisztertõl kiadott elõzetes mûködési engedély alapján szabad tanítaniuk. A román nyelvet ismerniük kell, máskülönben nem kaphatnak tanítási engedélyt. E célból a már meglévõ magyar egyházi tanítóképzõkben a román nyelven kívül románul kell tanulniuk a román történelmet, földrajzot és alkotmánytant. Ha az ez iskolákból kikerült tanítókról a késõbbi ellenõrzési látogatások alkalmával az állami közegek azt állapítják meg, hogy románul keveset tudnak, vagy a román nyelvet sikertelenül tanítják, akkor nekik nyelvvizsgát kell tenniük, mulasztásuk miatt pedig iskolájuk intést, késõbb bezárási rendeletet is kaphat. A magánoktatási törvény alapján a magyar tanítók Nagy-Románia egész fennállása alatt egészen alá voltak vetve a román tanügyi hatóságok önkényének. Az állami iskolák tanítóival szemben alacsonyabb rendû helyzetbe kerültek. Államsegélyt nem kaptak, egyházi hatóságaik pedig nagyon szûkös fizetést tudtak nekik biztosítani. E fizetés is gyakran csak részletekben jutott kezükbe, mert az egyházközségek tagjai szegények voltak, az iskolafenntartási célokra szolgáló birtokok pedig a román földreform következtében elvesztek. Az állam, az egykori magyar állammal ellentétben, nem nyújtott segítséget a fizetés közigazgatási úton való behajtásához és így a felekezeti tanítók nagyon sokszor fizetés nélkül, rongyosan, éhezve végezték hivatásukat. Már 1924-ben, tehát a trianoni békeszerzõdés utáni 4-ik esztendõben le kellett tenniük a román nyelvi vizsgát, mégpedig nemcsak román nyelvbõl, hanem földrajzból, történelembõl és alkotmánytanból is. Az 1924-es vizsgát késõbb újabb vizsgák követték. 10 év múlva, 1934-ben, Anghelescu újabb törvénye értelmében ismét nyelvvizsgára kötelezték õket. A nyelvvizsga elõkészítésére rendezett román nyelvi tanfolyamok több nyáron folytak és elvették a tanítók pihenési idejét. Ezeken a tanfolyamokon a tanítóknak saját költségükön kellett részt venniük. A vizsga lefolyása teljesen önkényesen történt, volt olyan bizottság, amelynek tagjai megértõen viselkedtek és természetesnek tartották, hogy a román uralom 4-ik esztendejében még nem lehet tökéletes román nyelvû tudást követelni. Ellenben olyan vizsgáztatók is voltak, akik a szerencsétlen magyar tanítókat ugyancsak megkínozták. A vizsga sikere oklevelük érvényességének elismerését jelentette, de anyagi tekintetben semmiféle örvendetes változást nem okozott. A román kormány megkövetelte a román nyelvi tudást, s a magyar felekezeti iskolákban 4 tantárgynak kizárólagos román nyelven való tanítását, de az államsegély megadásától következetesen elzárkózott. Az 1929-ben adott segélyen kívül ben adott a román kormány egy ízben még a tanítóknak államsegélyt. Nagy-Románia 360
11 fennállásának 18 évén keresztül a magyar felekezeti tanítók csak az egyházközségektõl kapott csekély fizetésre voltak utalva. Ez a fizetés egyharmada volt az állami tanítók fizetésének és kb. 1/10-e annak a fizetésnek, amit egykor a román nemzetiségû felekezeti tanítók a magyar államtól fizetéskiegészítés címén kaptak. A magyar tanítóknak arra sem volt lehetõségük, hogy a községek és városok jövedelmébõl részesedjenek. A törvény szerint ugyanis a községek által szedett 14%-os kulturális adóból a magyar felekezeti iskoláknak is kellett volna részesülniük, a gyakorlatban azonban nem részesültek.17 Vasúti féljegyük a felekezeti tanítóknak nem volt, az állami nyugdíj lehetõségétõl meg voltak fosztva, 1933 után pedig a katonaságnál is csak mint közlegények szolgálhattak, mert a tiszti vizsgán nemzetiségük miatt elbuktatták õket. A magyar felekezeti iskolák tanítói tehát Nagy-Románia egész fennállása alatt szegénységben és állandó bizonytalanságban éltek. Még saját iskolájuk helységében sem játszhattak nagyobb szerepet, mivel a községi tanács tagjai közé hivatalból csak az állami iskolák tanítóit nevezték ki. A román uralom alatt, különösen 1934 után, nem fordulhatott elõ az az eset, ami a magyar uralom alatt élõ román falvak életében a kiegyezés korában olyan gyakori volt, hogy tudniillik a falut az ismert triumvirátus: a lakosság nemzetiségéhez tartozó tanító, pap és jegyzõ vezesse. A magyar felekezeti tanítók 1934 után állami kartársaiknak teljesen alá voltak rendelve, mert nemcsak anyagilag állottak mélyen szerencsésebb sorsú kartársaik színvonala alatt, hanem mivel a felekezeti iskolák több, mint fele nyilvánossági jog nélkül volt, saját iskoláikban is állami kartársaik vizsgáztattak. Ilyenformán a magyar felekezeti tanítók helyzete Románia fennállásának utolsó korszakában teljesen reménytelenné vált és csak az 1938-as, úgynevezett kisebbségi statutum hatása alatt következett be némi enyhülés. A magyar felekezeti iskolák szelleme A magyar felekezeti iskolák belsõ szellemét a román közoktatásügyi politika már 1920-tól kezdve határozott intézkedésekkel igyekezett befolyásolni. Az elsõ években ugyan még megmaradt a magyar tanítási nyelv, de már be kellett vezetni Románia történelmét, földrajzát és alkotmánytanát, valamint a román nyelv tanítását õszén Anghelescu miniszter kiadta /1923. számú felekezeti elemi iskolára vonatkozó rendeletét, melyben az addig külön-külön kiadott rendelkezéseket egységesítette és a készülõ iskolai törvény megszavazásáig megszabta a felekezeti iskolák mûködését. Ebben a rendeletben elõírta, hogy a magyar felekezeti iskolákba más vallású és más anyanyelvû tanulókat nem szabad felvenni, továbbá kötelezõvé tette ezekre az iskolákra az állami iskolák tantervében foglalt tárgyaknak tanítását. Döntõ fontosságú rendelkezése volt az, amely szerint az összes kisebbségi tannyelvû felekezeti iskolákban napi egy órában, az I. és II. osztályban románul adandó elõ a román nyelv (beszéd- és értelemgyakorlat, fogalmazás), a III. és IV. osztályban pedig napi 2 órán át románul tanítandó a román nyelv (nyelvtani gyakorlatok, olvasás, értelemgyakorlat, fogalmazás), Románia földrajza és történelme. 18 A rendelet szerint már az 1923/24-es iskolai évben románul kellett tanítani a megnevezett 4 tárgyat, s ahol a felekezeti iskolában nem voltak olyan tanítók, akik románul megfelelõen tudtak volna tanítani, az iskolai hatóságokat kényszerítették, hogy a minisztériumtól állami tanítók delegálását kérje. Hasonlóképpen, az elemi iskolai tanfolyam VI. osztályának elvégzése után elõírt abszolváló vizsgát a rendelet szerint egy olyan bizottság elõtt kellett letenni, melyet a kerületi tanfelügyelõség nevezett ki. A vizsgán a fenti tárgyakat a tanulóknak már román nyelven kellett letenniük. Míg tehát annak idején a magyar kormányzat a magyar uralom alá került románok iskoláiban a magyar nyelvet mint tantárgyat csak 1879-ben, azaz 12 évvel a fõhatalmi változás után vezette be, addig a román iskolapolitika Nagy-Románia fennállásának 4-ik évében már 361
12 nemcsak a román nyelvet, mint tantárgyat, hanem még három más tárgynak román nyelven való tanítását is kötelezõen elrendelte. A magyar iskolai hatóságok hiába kérelmezték e rendelet végrehajtásának elhalasztását vagy felfüggesztését, kérésük teljesületlen maradt, és a fenti rendeletet a román hatóságok végrehajtották. Sõt, nemsokára már elkészült a híres magánoktatási törvény, mely a magyar felekezeti iskolákat magániskolák sorába süllyesztette és régi önkormányzatukat megszüntette. A magánoktatási törvényt hosszú küzdelmek után 1925 decemberében szavazták meg. A törvény már a december 22-i 283. számú román hivatalos lapban megjelent, és a Genfben beadott magyar panasz ellenére azonnal végrehajtásra került. A törvény szerint a gyermekek nevelése elsõsorban az állami iskolákban történik, de magániskolákban is adható. Magániskolákat a minisztérium engedélyével magánosok és közületek tarthatnak fenn. A minisztérium a magániskolákat állandóan felügyelete alatt tartja. Azoknak a magániskoláknak tannyelve, amelyeket a román eredetû szülõk gyermekei látogatnak, a román nyelv. Azokban az iskolákban, amelyeket nem román nyelvû szülõk gyermekei látogatnak, az oktatás nyelvét az iskolafenntartó határozza meg. Ezekbe az iskolákba csak olyan gyermekeket szabad felvenni, akiknek anyanyelve azonos az iskola tannyelvével. A zsidók magániskoláiban a tannyelv román, vagy zsidó lehet. A szerzetes iskolák tannyelve román. Bármilyen azonban az iskola tannyelve, a román nyelv tanítása, továbbá Románia földrajzának, történelmének és alkotmányának román nyelven való tanítása mindenütt kötelezõ. A magániskolák csak igazolásokat állíthatnak ki, oklevél kiadására joguk nincs. A minisztérium bizonyos elõfeltételek mellett megadhatja a nyilvánossági jogot. A nyilvánossági jog elnyerése után a magániskolák államérvényes bizonyítványokat adhatnak ki. A nem nyilvános jogú magániskolák tanulói magántanulóknak tekintendõk, akiknek az iskolai év befejezése után az állami iskola tanítói elõtt kell az elõírt vizsgát letenniük. Magántanulók még nyilvánossági joggal rendelkezõ magániskolákba sem vehetõk fel. A magániskolák tanítóinak ismerniük kell a román nyelvet és román nyelvismeretüket az állami hatóságok állandóan ellenõrzik. Mûködésükhöz elõzetes miniszteri engedély szükséges. Régi oklevelüket a román nyelvbõl, Románia földrajzából, történelmébõl és alkotmányából román nyelven letett vizsgával kell érvényesíttetni. Ha a román nyelvbõl tett sikeres vizsga után az állami ellenõrzõ közegek azt állapítanák meg, hogy a tanítók nem beszélik megfelelõen a román nyelvet, akkor mûködési engedélyük elvesztésének terhe alatt nyelvtanfolyamok elvégzésére kötelezhetõk. A nyilvánossági jog elnyerésének a tanerõkkel kapcsolatban egyik feltétele az, hogy legalább két végleges tanító mûködjék a nyilvánossági jogért folyamodó elemi iskolában. Amint látható, a magánoktatási törvény a magyar felekezeti iskolák régi önkormányzatát teljesen megszüntette. Az iskolákat a négy román nyelven tanítandó tárgy kötelezõ tanításának elrendelésével kétnyelvûekké tette, a tanerõk alkalmazását pedig ugyancsak kivette az iskolafenntartó egyházak kezébõl. A négy román nemzeti tárgy tanításával mind a tanítók, mind a gyermekek munkájának legnagyobb részét elfoglalta és ezzel a többi anyanyelven tanítható tárgy alapos elsajátítását nagymértékben megnehezítette. Korlátozta a magániskolákba felvehetõ gyermekek létszámát, kötelezõvé tette az állami tanterv bevezetését és a magániskolákat teljesen alárendelte az állami hatóságoknak. Az egykori önkormányzatból az iskolafenntartóknak csak annyi joguk maradt, hogy az iskolák fenntartásának anyagi eszközeit elõteremtsék, mert már az elõbbiekbõl szervesen következett, hogy az iskolákban csak elõzetes miniszteri jóváhagyással készült tankönyveket lehetett használni. A magyar felekezeti iskolák helyzetét a magánoktatási törvényen kívül az évi állami elemi oktatásról szóló törvény rendelkezései határozták meg. Ennek a törvénynek elsõsorban azok az intézkedései jártak súlyos következményekkel, amelyek elrendelték a román származású 362
13 gyermekek kizárólagos román tannyelvû iskolákban való kötelezõ tanítását, továbbá a ban megállapított követelmény, mely szerint az elemi iskolák fenntartása a község kötelessége. E -t a gyakorlatban úgy értelmezték, hogy a községek kötelesek az iskolát felépíteni és felszerelni, fûtésrõl, világításról és az épület jó karbantartásáról gondoskodni. Ilyenformán tehát amelyik községben állami iskola mellett felekezeti iskola is volt, a község lakosai egyszerre két iskolának terheit viselték, ami nagyon sok helyen a felekezeti iskola megszûnésére vezetett. A magyar vidékek iskolaügyének súlyos tehertételét jelentette az állami elemi iskolai törvény 159. szakasza. Ez a szakasz törvényesítette a már azelõtt kiadott /1924 számú rendeletet, mely az ország bizonyos megyéiben különleges kedvezményeket adott az oda költözõ, más vidékekrõl származó román tanítóknak. A rendelet ezeknek a tanítóknak 50%-os fizetéskiegészítést, az elõrehaladásnál elõnyöket, további telepítési telkeket helyezett kilátásba. A szóban forgó terület Bihar, Szilágy, Szatmár, Máramaros, Udvarhely, Csík, Háromszék, Maros Torda, Torda Aranyos, Hunyad vármegyékben volt, míg Románia más területein azokra a megyékre terjedt ki, amelyeknek a lakossága túlnyomórészt orosz vagy bolgár volt. A törvény ában most már véglegesített rendelkezés szerint a kultúrzóna tanítói kötelezték magukat arra, hogy legalább négy évig mûködnek a zónában lévõ iskoláknál és mûködésük alatt 50%-os fizetéstöbbletet, elõmeneteli kedvezményeket, 3 hónapi fizetésnek megfelelõ átköltözési díjat kapnak. Akik arra kötelezik magukat, hogy örökre a megnevezett helyiségekben telepednek meg, három évenként lépnek elõ és 10 hektár telepítési földet kapnak. E kultúrzóna kérdése körül bevezetése óta állandósult vita folyik. A román hatóságok és egyes román tanügyi emberek különféleképpen próbálták megmagyarázni. Az említett rendelet szerint a rendelkezés célja a vegyes lakosságú zónában a román oktatás intenzitásának növelése. Midõn az Országos Magyar Párt szeptember 2-án a Népszövetségnél a kultúrzóna ellen panaszt nyújtott be, a román kormány hivatalosan azt válaszolta, hogy ez a zóna kizárólag a román elemekre vonatkozik, de semmiképpen sem a magyar elemre.19 A székelyföldi román elemet a román kormány állítása szerint a magyarok annak idején mûvetlenségbe süllyesztették és e megyék írástudatlanjai elsõsorban a románok közül kerültek ki. A román kormány tehát elsõsorban e román tömegek mûvelésére létesítette a kultúrzónát. Ennek bizonyítéka az, hogy a tanszemélyzet részére biztosított kedvezményes rendelkezések mindössze a törvény életbeléptetésétõl számított 10 évben maradnak érvényben. Dragomir Silviu román egyetemi tanár, 1938-ban a román kisebbségi kormány vezetõje, 1934-ben a külföld számára írott és román államköltségen kiadott francia nyelvû munkájában megállapítja, hogy ez a kultúrzóna kizárólag a múltban a román néppel szemben elkövetett igazságtalanság jóvátételére szolgál, mert a román nép ezekben a megyékben meg volt fosztva a közoktatás áldásaitól. Az a tény, hogy ebben a zónában a székelyek által összefüggõ tömegekben lakott 3 megye is benne van, semmit sem változtat a törvény szándékaiban. Senki sem akarja a székelyeket jobban elrománosítani, mint másokat. 20 Három évvel késõbb Caliani August, a román közoktatásügyi minisztériumban a magánoktatásügy igazgatója az Astra nagy francia nyelvû folyóiratában, a Revue de Transylvanie-ban a kultúrzónával kapcsolatban azt állította, hogy annak célja a székelyekre vonatkozik. Szerinte a román kormányzat által elhanyagolt székelyeket mélyebb kultúrára neveljék. Tehát a külföld számára készült nyilatkozatokban is ellentmondás tapasztalható. Az ellentmondás okát azonban könnyen megtalálhatjuk azokban a nyilatkozatokban, melyeket maguk a székelyföldi román tanügyi hatóságok és tanerõk egymás között tettek. Így Diaconescu Nicolae csomafalvi tanító, a Gazeta Ciucului hasábjain, Mureºan Iuliu Udvarhely megyei tanító pedig az Udvarhelyi román tanítók folyóiratában mutatott rá a kultúrzóna céljaira. 363
14 Mindkét tanító egyöntetû véleménye az volt, hogy a kultúrzóna célja a székelyek román állampolgári nevelése és román öntudatuk felébresztése. Nyilatkozatukat megerõsítette Creþu román közigazgatási vezérfelügyelõ, aki a csíki állami tanítók január 23-i közgyûlésén a kultúrzónával kapcsolatban a következõket mondotta: A kultúrzónát azért létesítette a román közoktatás, hogy áldozatok árán is erõteljesebben menjen a románosítás folyamata. Az állami tanítói karra a Székelyföldön nagy feladat vár. A székely gyermekek lelkébe már az óvoda padjaiban bele kell csöpögtetni azt a történelmi tényt, hogy nem az vagy, akinek ismered magad, hanem egy vitéz, de sokáig idegen iga alatt nyögõ más nép elidegenített gyermeke. Creþu szerint a románosítás folytonosságát csak két dolog hátráltatja: az egyik a valóságnak megfelelõ statisztika, a másik a külföldrõl jövõ idegen befolyás. A székely és magyar népben az a tudat él, hogy számuk 2 millió. Ez szándékos ferdítés. Egymillió magyar él itt, székelyek pedig nincsenek. Az állam a székelyeket testvérnépnek tekinti és minden eszközzel kitart mellette. Ez a föld õseink szentelt földje állapítja meg Creþu. Folyói, hegyei, völgyei között éltek õseink, akiknek leszármazottai a székelyek. Az Olt és Maros folyó zúgó habjaival üzenjük, nem fogjuk munkánkat abbahagyni, amíg nem lesz meg a teljes beolvadás. 21 Valóban, mind az állami elemi iskolai törvény eme rendelkezései, mind a magánoktatási törvény egész szelleme a magyar gyermekek elrománosítását célozta. Ezért tiltakoztak e törvények ellen a magyar egyházak képviselõi. Ám a román közvélemény sem volt egységes a két törvény megítélésében. Sokan helytelenítették a magánoktatási törvény elõírásait, különösen a kétnyelvû oktatás elõírásait, a történelem, földrajz és alkotmánytan román nyelven való tanításának parancsoló erejû bevezetését. Egy román középiskolai tanár már a javaslatra elutasítóan foglalt állást az Adevãrul hasábjain. Többek között megállapította, hogy olyan rendelkezések vannak benne, amelyeket az erdélyi román iskolák nem ismertek a régi [magyar] uralom alatt. Vannak egyes rendszabályok, amelyek nem vesznek tekintetbe semmiféle pedagógiai elvet, s amelyek alkalmazása a kisebbségi gyermekek lelki tortúráját jelentik. A korlátozások és tilalmak oly nagy számúak, hogy helyenként az az ember benyomása, hogy egy fogház rendszabályait olvassa. Ezek után egy új pör indul meg ismét közöttünk és a magyarok között, csakhogy ezúttal õk az elnyomottak. 22 A törvény parlamenti tárgyalása alkalmával maga Iorga is ellenezte az új intézkedéseket. Beszédében megállapította, hogy Anghelescu ebben a törvényben három különféle törvényt olvasztott egybe: a magán-, a felekezeti és a kisebbségi oktatás törvényét. Mégpedig azért, mert nem szereti a felekezeti oktatást és még kevesebb vonzalmat érez a kisebbségi iskolák iránt; ha valahol felekezeti iskola van, oda egy állami iskolát akar tenni. Kérdem: kinek a részére? Sem nekem, sem önöknek, hanem az illetõ község lakosainak. Hát miért nincs joguk az iskolájukért fizetett adójuk révén arra, hogy maguk határozhassanak, milyen iskolát kívánnak. 23 Késõbb, midõn a törvényt megszavazták és annak magyarellenes intézkedései miatt a magyar egyházak Genfben, a Népszövetség elõtt panaszt tettek, Iorga Párizsban ismét kifejezte a magánoktatási törvényt elutasító véleményét: Ellensége voltam és vagyok a magánoktatási törvénynek, mondotta ez alkalommal, mert ellensége vagyok a formáknak, melyek izgatnak és nem használnak. Biztosítok mindenkit, hogy Anghelescu iskolarendszere sohasem fog átmenni a gyakorlatba. 24 Midõn Iorga e nyilatkozatot megtette, éppen akkor közeledett a befejezéshez a magyar egyházak genfi panaszának sorsa. A magyar egyházak beadványát Anghelescu miniszter szakemberei ugyanazokkal az érvekkel próbálták megerõtleníteni, mint amelyeket a törvény parlamenti tárgyalása alkalmával használtak. A román kormány memorandumában kifejtette, hogy csakis nyelvgyakorlás céljából vették be a törvénybe az ország földrajzának és történelmének román nyelven való tanulását. Hogy ez állítás súlyát és jelentõségét megnövelje, a 364
15 kormány nem habozott memorandumában Apponyi egykori törvényeit elferdíteni. Azt állította, hogy a magyar uralom alatt az Apponyi-féle törvények kötelezõen 5 tantárgy magyar nyelven való tanítását vezették be a román egyházak elemi iskoláiba. Sõt, a Népszövetség bizottságának szánt beadványában szó szerint a következõket állította: Apponyi grófnak 1907-es törvényei szintén arra törekedtek, hogy az állami fizetésrendezés útján tönkretegyék a román oktatást. Abban az esetben, ha a román iskolák elfogadták ezt az állami pénzsegélyt, bármilyen csekély volt is az, kötelesek voltak nemcsak Magyarország történelmét, földrajzát és alkotmánytanát, hanem a számtant is, továbbá az általános földrajzot és történelmet is [azaz a magyar nyelvvel együtt 7 tantárgyat] magyarul tanítani. Késõbb újból hangsúlyozta: ami a román nyelven tanítandó tantárgyakat illeti, megjegyzendõ, hogy a magyar uralom alatti 5 tantárggyal szemben a román uralom alatt csak 3 kötelezõ [mellõzve a számtan és az alkotmánytan] és csak az ország földrajzát és történelmét tanítják román nyelven, míg az általános földrajzot és történelmet a kisebbség nyelvén tanítják. E beállítás remélt hatását a román kormány memoranduma azzal a megállapítással próbálta fokozni, hogy soha Erdély nem ismert nagylelkûbb iskolai kormányzatot, mint a románok alatt. A nagylelkû román kormányzattal szemben az Apponyi-féle törvényt a román memorandum kulturális és pedagógiai szempontból nemcsak reakcionáriusnak, antipedagogikusnak és humanizmus ellenesnek nevezi, hanem egyszerûen és világosan monstrumnak, mely még az iskola fogalmát is elferdítette. 25 A Népszövetségnek természetesen nem voltak szakemberei, akik a román beadvány érveit a valóságos történelmi adatoknak megfelelõen bírálhatták volna el. Hiszen az Apponyi-féle törvények bírálatához a magyar és román nyelv ismerete, valamint a két törvény összehasonlító tanulmányozása lett volna szükséges. Ezzel pedig Genfben a Népszövetség körei között egyetlen hivatalos személy sem rendelkezett. Anghelescunak éppen olyan könnyû dolga volt állításait bizonyítania, mint a magánoktatási törvényjavaslatnak a román parlament elé terjesztett indoklása alkalmával. Ekkor ugyanis Anghelescu a törvény amaz intézkedéseinek elfogadtatása érdekében, melyek a magyar felekezeti iskolákban a román nyelven kívül még 3 tárgy román nyelven való tanítását írták elõ, Ghibu Onisifor sokszor idézett könyvére hivatkozott s azt állította, hogy a magyar uralom alatt a román iskolákban 5 tantárgyat kellett magyar nyelven tanítani. Hivatkozásának jóhiszemûségét és irányzatosságát bizonyítják az alábbi összehasonlító szövegek: Anghelescu idézete: Az állami támogatást élvezõ felekezeti iskolák 5 tárgyat kellett magyar nyelven bevezessenek (magyar nyelv, történelem, földrajz, alkotmánytan és számtan). 26 Az eredeti szöveg: Az állam a felekezeti iskolákat is támogatja, ha ezek megfelelnek az általa szabott feltételeknek [...], de ebben az esetben öt tantárgy (magyar nyelv, történelem, földrajz, alkotmánytan és számtan) tanrendjét maga szabja meg. 27 A miniszter egy másik könyvbõl vett idézete28 ugyanilyen módon került indoklásképpen a román törvényhozók elé. Anghelescu idézete: A törvény állapítja meg a felekezeti tanárok fizetését és besorolását és elõírja, hogy csak azok a nem magyar nyelvû felekezeti tanárok kaphatnak állami segélyt, akik magyarul tanítják a magyar nyelvet, számtant, történelmet, földrajzot és alkotmánytant a megszabott óraszámban és terv szerint. Az eredeti szöveg: 365
16 Csak azok a nem magyar községi és felekezeti iskoláknál alkalmazott tanárok kaphatnak állami segélyt, [...] akik [...] a következõ feltételeknek is eleget tesznek: ha azokban az iskolákban [valamint] a felekezeti iskolákban a magyar nyelvet, számtant, a haza földrajzát és történelmét valamint az alkotmány tanát [...] a tanrend szerint oktatják. 29 Az Anghelescu által használt idézetek és az idézett forrásmunkák valóságos szövege között nyilvánvalóan ellentét van, s ez az ellentét a két szöveg összevetésébõl megállapíthatóan az eredeti szöveg elferdítésébõl származott. Mint láttuk, a román iskolákban a magyar uralom alatt ténylegesen csak a magyar nyelvet kellett magyarul tanítani, míg a többi 4 tárgyat elõször anyanyelvükön tanulták, azután pedig a magyar nyelvû órákon rövid magyar fogalmazványokban elismételték. Azt is láttuk, hogy a román iskolaügyi hatóságok többször megállapították, hogy a román iskolák nem kétnyelvûek és azokat a tanítókat, akik a törvényt félreismerve, vagy egyes visszaélõ tanfelügyelõktõl kényszerítve a magyar nyelvet bõvebben tanították, erélyesen megrendszabályozták. Így hát nyilvánvaló, hogy az Apponyi-féle törvények szövegének elferdítésével Anghelescu miniszter saját románosító, az Apponyi-törvénynél sokkal kényesebb elõírásokat tartalmazó törvényét akarta enyhébb színben feltüntetni és a közvéleménnyel mind belföldön, mind külföldön elfogadtatni.30 A Népszövetségi panasz a román érvek hatása alatt a panasz aláíróira nézve kudarccal végzõdött. Noha a bizottság kifejezte ama véleményét, hogy a kisebbségi szerzõdés 9. cikke nem tartatott teljességgel tiszteletben, mégis, amint megállapította, a román kormány magyarázataival kiegészített végleges szöveg olyan természetûnek tûnik, hogy megnyugtathatja a panaszosokat. 31 Végeredményben a panasz megvizsgálására kiküldött bizottság a román kormány eljárását nem ítélte el, és így a panasz hiábavalónak bizonyult. A magánoktatási törvény végrehajtási utasítása végleg meghatározta a magyar felekezeti iskolák helyzetét és munkáját. Az iskolák szellemét ettõl fogva a román tárgyakkal való állandó birkózás befolyásolta. A magyar gyermekek idejük legnagyobb részét kénytelenek voltak arra fordítani, hogy a számukra idegen nyelven tanulják meg a földrajzot, történelmet és alkotmánytant, amelynek fogalmait még saját anyanyelvükön is alig ismerték. Az állandó ellenõrzõ közegek gyakori látogatásai lehetetlenné tettek mindenféle szabadabb tanítási eljárást és a magyar felekezeti iskolák végeredményben csak nagyon enyhe magyar szellemet képviselhettek. Egy elõnyük azonban mégis megvolt: az odajáró magyar gyermekek anyanyelvükön megtanultak írni, olvasni. Ez pedig az állami iskolák kizárólagos román tannyelvû tanításával szemben nagy jelentõségû volt. Sajnos a román tanügyi hatóságok eljárása következtében mint láttuk évrõl-évre kevesebb tanuló járhatott felekezeti iskolába. A magánoktatási törvény uralma alatt élõ felekezeti iskolák egyik legnagyobb nehézsége a nyilvánossági jog és a mûködési engedély megszerzése volt. Mint láttuk, a törvény értelmében egyetlen iskola sem mûködhetett mûködési engedély nélkül. Amelyik iskolának pedig nem volt meg a nyilvánossági joga, ott a tanulóknak az ellenséges indulatú állami iskola tanítója elõtt kellett az év végi vizsgát letenniük. Így tehát érthetõ, hogy minden iskola igyekezett a nyilvánossági jog megszerzéséhez elõírt követelményeknek megfelelni és ezáltal a nyilvánossági jogot magának biztosítani. Sajnos nem volt elég az elõírt követelmények teljesítése, mert a jog biztosítása még külön óriási utánjárást igényelt. A törvény megszavazása után beadott kérések legtöbbször évekig megoldatlanul hevertek a minisztériumban. A református egyház 358 iskolája közül 1931-ben még csak 139 iskolának volt nyilvánossági joga, 128-nak pedig nem sikerült sorsát rendezni után éveken keresztül egyetlen kérést sem intéztek el. Kérelmezte az illetõ iskola, maga az egyházkerület igazgató tanácsa, de eredmény nincs. Hiába kérték Fizeºul Gherlei, Hãrãu, Malnaº, Ercea Mare [e községek magyar neveit a cenzúra 366
17 miatt a kizárólag magyarok számára készült hivatalos egyházi jelentésben sem volt szabad használni, B.S.] újból a nyilvánossági jogot, elutasította a minisztérium, hiába sürgettük az elintézetlen kérések elintézését, kedvezõ döntést nem kaptunk. Hasonló sorsban részesültek az új iskolák, vagy bezárt iskolák megnyitása iránt beadott kérések. 32 A késõbbi években sem változott a helyzet után még nehezebb lett a nyilvánossági jog megszerzése. Sokszor a beterjesztett iratok eltûntek, máskor egy-egy tanfelügyelõi jelentés megakadályozta a nyilvánossági jog megadását. Ha az illetõ faluban állami érdeknek nyilvánították az újonnan létesített román tannyelvû állami iskola megmaradását, akkor a nyilvánossági jog érdekében beadott kérés mindvégig elintézetlen maradt. A magánoktatási törvény kiadásának 15-ik esztendejében, 1940 elején a református egyház iskoláinak egyharmada, 114 elemi iskola még mindig nyilvánossági jog nélkül volt. Ez azt jelentette, hogy ezekben az iskolákban a szülõknek sokkal nagyobb anyagi áldozatot kellett viselniük, mint másutt, azonkívül pedig gyermekeik állandóan ki voltak téve a rosszindulatú román állami tanítók buktató eljárásának. Hiszen ahol az iskoláknak nem volt nyilvánossági joga, ott a gyermekeket az állami iskola tanítói vizsgáztatták. Ezek rendszerint egy háromtagú bizottságba tömörülve végezték munkájukat. Falun 480, városon 540 lejt kellett nekik fizetni. Naponta 20 tanulót vizsgáztattak. A felekezeti iskolák tanítói a bizottságokban csak mint tanácsadók vehettek részt. A bizottságok munkája 1934 és 1935-ben lejen felüli kiadást okozott a szülõknek és az egyházközségeknek, illetõleg az egyházkerületi pénztárnak után, midõn a román tanügyi hatóságok románosító tevékenysége évrõl-évre erõsödött, a magyar szülõk részérõl is ugyanolyan arányban növekedett a felekezeti iskola iránti szeretet. A református egyház erre vonatkozó jelentései megható képet nyújtanak a leszegényedett magyar községek óriási erõfeszítéseirõl és a felekezeti iskolák iránti kitartásáról tól 1935-ig összesen 37 községben építettek új tantermet, vagy új iskolaépületet. Ez építések és átalakítások összesen lejbe kerültek. A következõ évben az áldozatkészség még szebb formában nyilvánult meg tõl 1937-ig 21 egyházközségben kérték új tanerõ felállítását, 5 egyházközség pedig új iskola nyitási engedélyéért folyamodott. Ám a minisztérium a kérések legnagyobb részét indoklás nélkül visszautasította. Az 1939-es jelentés szerint továbbra is ugyanilyen volt a minisztérium magatartása tõl 1939-ig 33 új iskola megnyitására vonatkozó kérést utasítottak el és a kisebbségi statutum némileg kedvezõbb légkörében csupán 5 új iskolát engedélyeztek, 25 iskola kapott engedélyt új tanerõ felállítására. Amint a jelentés megállapítja, egyházközségeink figyelme számtalan helyt a felekezeti iskola felé fordult, új hitvallásos iskolát akarnak, meglévõ iskolájukat pedig több tanerõssé fejleszteni. E célból áldozatokat is örömmel vállaltak. Új iskolák építésére, új tantermek beállítására, jelentõsebb átalakításokra az elmúlt két év alatt pénzben és közmunkában 46 református község hívei, összesen lejt áldoztak. Milyen beszédesek e számok! Mennyi keserûség járt a nyomában, mikor aztán a nehéz idõkben tett nagy erõfeszítés után nem kapott a megépült iskola engedélyt. 33 Noha, mint láttuk, a magyar felekezeti iskolákban 4 tárgyat kellett románul tanítani és az állami közegek minden módon látogatással, nyilvánossági jog megtagadásával, év végi szigorú vizsgáztatással, névelemzéssel próbálták az iskolák munkáját akadályozni és a tanulók számát csökkenteni. A magyar felekezeti iskolák a legtöbb magyar faluban nagy szerepet játszottak. Semmiféle irredenta vagy románellenes szellem nem volt bennük lehetséges. De a tanulók és a szülõk mégis magyarnak érezték és meghatóan ragaszkodtak hozzá. A legtöbb faluban a tanulók egyik legnagyobb félelme az volt, nehogy kimaradjanak a felekezeti iskolákból. Márpedig a törvény szerint csak bizonyos létszámot lehetett az iskolába felvenni. A létszám felettiek az állami iskolába kerültek. Természetesen az év elején nagy volt a tolongás a 367
18 beiratkozásnál, mert aki elõbb ment, az biztos lehetett gyermekének beírása felõl. A Maros Torda megyei Makfalván a református családfõk a beíratási nap elõtti éjszakát az iskola udvarán töltötték el, nehogy a késõbbi jelentkezés miatt gyermekeik, mint létszám felettiek a felekezeti iskolából kimaradjanak.34 A felekezeti iskolák iránti eme megható ragaszkodás hasonló példáit másutt is megtaláljuk. Világos bizonyságát képezik ezek az esetek annak az igazságnak, hogy a román uralom alatt a magyar falvak népe összeforrott a felekezeti iskolák ügyével. Mint láttuk, az agrárreform által az erdélyi magyar egyházközségek birtokai nagyrészt elvesztek. A magyar lakosságot a román templomok és román állami iskolák felépítésére és fenntartására kényszerítették. Mindezek ellenére a magyar lakosok a magyar iskolákért óriási áldozatot hoztak. A református elemi iskolák fenntartása Erdélyben 1920-tól 1930-ig évente átlag 18 millió, 1930 után pedig átlag millió lejbe került. Ez adatok alapján hozzávetõleges számítás szerint a román uralom alatt élõ magyarság 20 éven át csak az elemi oktatásra közel 1 milliárd lejt fordított (körülbelül 33 millió pengõ, azaz 5 és fél millió dollár). Ennek az óriási összegnek pedig legnagyobb része a mesterségesen leszegényített magyar nép filléreibõl került ki.35 Nagy-Románia fennállásának utolsó ideje alatt ( között) a magyar felekezeti iskolák fejlõdése teljesen megállott. Nyilvánossági jogot és új iskolák megnyitását engedélyezõ okiratot a román közoktatásügyi minisztérium, mint láttuk, mindössze néhány esetben adott. A tanulók száma állandóan csökkent. A tanítók anyagi nyomorúsága évrõl évre növekedett. A megtanítandó anyag terjedelme is állandóan nõtt. Ilyenformán az iskolák fejlõdését biztosító valamennyi tényezõ kedvezõtlenül alakult a magyar felekezeti iskolákra nézve, s ezért ezek az iskolák a román uralom utolsó éveiben mintegy 4 fal közé zárt intézmények, a teljes pusztulásra voltak ítélve. Fejlõdésük megakadályozása szoros összefüggésben volt a román állami iskolák helyzetével. A magyar felekezeti iskolák és román állami iskolák viszonya Midõn 1919-ben a nagyszebeni Kormányzó Tanács a megszállott egykori magyar területeken a közoktatást átvette, január 24-én kelt 1. számú rendeletében az állami oktatás alapelveit lefektette. E rendelet szerint az állami elemi iskolában a tanítás a község lakossága többségének nyelvén történik, a kisebbségek részére pedig, ha azok legalább egy tanító foglalkoztatására elegendõ növendéket állítanak ki, párhuzamos osztályok létesítendõk. Ezekben a párhuzamos osztályokban, vagy tagozatokban a tannyelv az illetõ kisebbségi lakosság anyanyelve. A rendeletben lefektetett alapelvek szerint a Kormányzó Tanács mintegy 600 községben hagyta meg a magyar tanítási nyelvet. Ezekben a községekben részint egészen magyar tannyelvû iskolákat szerveztek, részint pedig a román iskolákban magyar tagozatot állítottak fel. A román nyelvet, Románia történelmét, földrajzát és alkotmányát természetesen román nyelven tanították. Eleinte ez még csak ott volt általános, ahol megfelelõ számú román nemzetiségû tanítót lehetett alkalmazni. Minthogy erre az elsõ években még nem mindenütt adódott lehetõség, az állam átvette az egykori magyar állami tanítók egy részét, akik a hûségesküt letették és román állami szolgálatot vállaltak. A magyar tannyelvû, vagy magyar tagozatú állami iskolák történetében 3 korszakot különböztethetünk meg. Az elsõ korszak 1924-ig, a második 1925-tõl 1934-ig, a harmadik 1934-tõl 1940-ig tartott. Valamennyi korszakban különbözõ volt ez iskolák helyzete. Az elsõ korszakban, 1919-tõl 1924-ig a román állami iskolák magyar tagozatai, vagy magyar nyelvû formái nyilvánvalóan a magyar felekezeti iskolák meggyengítésére törekedtek. A magyar tannyelv hangoztatásával a gyermekeket és szülõket el akarták tántorítani a magyar felekezeti iskoláktól. A legtöbb helyen tehát az állami iskolák magyar tagozatainak tanítói mindent 368
19 megtettek a felekezeti iskola bezárására. Sok helyen a magyar nemzetiségû, román állami szolgálatba állott magyar tanító egyenesen azon feltétellel kapott alkalmazást, ha a magyar felekezeti iskolákból a növendékeket sikerül átvinnie. Mint láttuk, nagyon sok iskolabezárásnak éppen ez volt az oka. A román állam különösen 1922 óta nem nézte közömbösen a kétféle iskola versenyét, mint annak idején a magyar állam 1938 után cselekedte. Romániában soha nem fordult elõ olyan eset, mint amilyet a magyar uralom alatt élõ románoknál láttunk, akik gyakran bojkottálták a magyar állami iskolát, amely emiatt kénytelen volt kapuit bezárni. Valahányszor magyar felekezeti és román állami iskola valahol versenyezni kezdett, a román hatóságok sohasem nézték ölbe tett kézzel ezt a versenyt. A verseny tehát aránytalan erõk versenye volt, mert csakhamar megkezdõdött a névelemzés és más hasonló erõszakos eljárás, melynek eredményeképpen a magyar felekezeti iskolát bezárták. Az a pár száz iskola, melyet 1923/24-ben Anghelescu közoktatásügyi miniszter bezáratott, az esetek többségében ilyen okok miatt szûnt meg után a román állami iskolák magyar tannyelvében és magyar tagozatában fontos folyamat indult meg. Elõször egy-két helyen, fõleg városi iskolákban, azután pedig egyre gyakrabban falusi iskolákban is kezdték bevezetni a kizárólagos román tannyelvet.36 A magyar tagozatokat gyakran egyszerû tanfelügyelõi rendelettel szüntették meg. Az eredetileg mintegy 600 magyar tagozat 1933-ban már 248-ra csökkent, és csökkenése tovább folytatódott. Amint az egyik román fõtanfelügyelõ, Tulbure György 1933-ban megállapította, a román közvélemény a magyar tagozatot ekkor már anomáliának tekintette. Az iskola célja az állapítja meg, hogy segítséget nyújtson az államnak [...]. Nekünk arra kell törekednünk, hogy a román nyelv, kultúra, tudomány és mûvészet olyan állapotba kerülõ erõtényezõvé legyen, amely uralkodjék és hódítson. Nemcsak a mi lelkeinket, hanem etnikai eredetre való különbség nélkül, az ország összes állampolgárainak lelkét. 37 Ez alapelvnek megfelelõen az állami iskolák magyar tagozatainak száma 1934-ben már csak 112 volt, 1937-ben pedig mindössze 44, amibõl 17 magyar tannyelvû és 27 magyar tagozat volt. Ám ezeknek legnagyobb része csak papíron volt magyar tannyelvû, mert a valóságban már itt is románul tanítottak ben tehát már az egész állami oktatásügy kizárólagosan román tannyelvû volt.38 Az ekkor felállított kisebbségi kormánybizottság a Romániai Magyar Népközösség vezetõivel folytatott tárgyalások után megígérte, hogy a magyar falvakban újból fel fogják állítani a magyar tannyelvû tagozatokat, illetve iskolákat. Errõl az ígéretrõl Dragomir Silviu kisebbségi fõkormánybiztos Bánffy Miklóst a következõ szövegû rendelettel értesítette: Van szerencsém tudomására hozni, hogy a nemzet-nevelésügyi minisztérium /1939 számú f. évi febr. 14-érõl kelt határozatával közbenjárásunkra elrendelte, hogy a jelentékeny magyar lakossággal rendelkezõ helységekben és ott, ahol a tanköteles gyermekek elérik a törvényes számot, az állami elemi iskolákban magyar tagozatokat, vagy magyar elõadási nyelvû állami elemi iskolákat állítsanak fel. Ezeknek az iskoláknak tanszemélyzetét az elemi oktatásról szóló törvény , 126. cikkelyei alapján fogjuk összeállítani. Mindaddig tehát, míg az iskolák céljaira szükséges tanítókat külön állami tanítóképzõ intézetekben kiképezik, a meglévõ tanítói kar fog tanítani ezekben az iskolákban, különbözeti vizsga letétele után. 39 Amint a levélbõl kiderül, nem volt elegendõ számú tanító, aki a felállítandó magyar tagozatokban magyarul taníthatott volna, és ezért a meglévõ tanítóknak kellett volna a gyerekek anyanyelvét tanítani. Ám ennek az ígéretnek a megvalósítására a gyakorlatban nem került sor. Anghelescu miniszter 151 magyar többségû falut kötelezett új iskolaépület építésére. Eme rendelkezésnek is egyik célja az volt, hogy a magyar falvakban meglévõ felekezeti iskolákat a dupla iskolafenntartási költséggel megterhelt magyar lakosság elhanyagolja. Ugyanis sok 369
20 helyen, a szegényebb lakosságú falvakban a magyarok valóban nem tudtak két iskolát fenntartani és ezért a felekezetit elhanyagolták, minek következtében az magától megszûnt. Az eljárás annakidején a románok körében is visszatetszést keltett. A román parlamentben maga Goldiº Vazul kifogásolta az egykori Magyarországon nem gyakorolt módszert. Felemlített egy községet, amelyben az iskola felépítése lejbe került. A község szegény lévén, megtagadta az építés költségeinek vállalását. A kormány ellenben kényszerítette. Mi lesz ezután kérdezte Goldiº, ha a paraszt nem bír fizetni? Elárverezik lovát, tehenét, hogy elõteremtsék a gyermekeinek nevelésére szükséges eszközöket? 40 A Goldiº említette eset román faluval történt, ahol a lakosok nem voltak egyszerre két iskola fenntartásával terhelve. Elképzelhetjük, milyen nehéz lehetett azoknak a magyar falvaknak a helyzete, ahol egy ideig csak felekezeti iskolát kellett fenntartani, s egyszer csak jött a miniszter végrehajtó rendelete, amely szerint a községben az állami iskolát is meg kell szervezni. A kultúrzónára vonatkozó rendeletek végrehajtása és 1933 után a legtöbb székely faluban felállított új állami iskola egyformán terhelte a magyar lakosságot. Mint láttuk, a kultúrzóna célja a magyarok elrománosítása volt, s az új állami iskolák felállításának elrendelésével tulajdonképpen a kultúrzóna kereteit akarták kibõvíteni. Ez a legtöbb helyen a magyar felekezeti iskola bezáratására, vagy elsorvasztására vezetett tól 1936-ig a csíki állami elemi iskolák száma 55-rõl 104-re, a háromszékieké 101-rõl 119-re, az udvarhelyieké pedig 101-rõl 151-re ugrott fel. Ugyanilyen, sõt részben még nagyobb arányú emelkedés történt az állami óvodáknál. Az óvodák ugyanis még erõsebben a románosítást szolgálták, s az óvodákból hazatérõ gyermekeknek a szembejövõ és románul szót sem tudó szülõk felé románul kellett köszönniük. E célkitûzés magyarázza azt a tényt, hogy között az óvodák száma Csík vármegyében 5-rõl 58-ra, Háromszéken 27-rõl 76-ra, Udvarhely megyében pedig 18-ról 40-re emelkedett. Az óvodák célját az indoklásban Anghelescu így határozta meg: Az óvodák által ezeknek az elidegenedett románoknak gyermekei nemzeti öntudatra ébreszthetõk és visszaszerezhetõk a románság számára [...]. Megkönnyítvén a gyermekek románul való tanulását, az óvodák és a kis-gyermekotthonok román kultúrmunkát fognak végezni ben Anghelescu miniszter rendeletet adott, melynek értelmében minden faluban fel kellett állítani az állami elemi iskolát. Addig a Székelyföld és más magyar többségû vidékek egyes falvaiban csak felekezeti iskola mûködött, mivel ezekben a falukban rendszerint egyetlen román anyanyelvû lakos sem élt. Most a román közoktatásügyi miniszter hatóságai minden faluban kényszerítették a lakosságot az állami iskola felállítására. Ebbõl a felekezeti iskolákra rengeteg bosszúság, hátrány és a végén bezárás következett. Bikfalván például 1935 elején az állami iskolát egy régi táncteremben állították fel. Növendéke azonban nem akadt. Ekkor az állami tanító és jegyzõ a református lelkészt felszólították, hogy a református iskola 68 növendékébõl 32-t adjon át az állami iskolába. A lelkész e követelés teljesítését megtagadta. Erre a román jegyzõ és tanító 24 növendéket kiválasztott és átterelte õket az állami iskolába. Pár nap múlva az átkényszerített gyermekek sírva mentek vissza régi felekezeti iskolájukba. Ennek hírére december 3-án a faluba érkezett Mãrgineanu román tanfelügyelõ. Ellenõrzést tartott az állami iskolában, ahol mindössze 6 növendéket talált. Az iskolaszéknek ezek után megüzente, hogy ha 3 napon belül 32 gyermeket nem ad át az állami iskolának, a felekezeti iskolát be fogja záratni.41 Atyhán (Udvarhely megye, római katolikus község) 1935-ben ugyancsak állami iskolát létesítettek. A községben azelõtt egy három tanerõs katolikus felekezeti iskola volt, melyben 140 tanuló tanult. Az új román állami iskolát a községházán rendezték be. Az ide kinevezett 370

References: bíróság 
 bíróság 
 bíróság 
 bíróság 
 Bíróság 
 bíróság